Алматылық оқушылар баспалдақтан өзі шығып-түсетін кресло-арба жасады
DATE: 14:12, 04 Желтоқсан 2024 | GMT +5
TITLE: Алматылық оқушылар баспалдақтан өзі шығып-түсетін кресло-арба жасады
URL: https://kaz.inform.kz/news/almatilik-okushilar-baspaldaktan-oz-shigip-tusetn-kreslo-arba-zhasadi-40e0d7/
META: DATE: 14:12, 04 Желтоқсан 2024 | GMT +5
TOTAL WORDS: 155
AUTHOR(S):
TEXT: «Jana arba» деп аталғаны жобаны 12 сыныптың оқушылары Тохтар Күмісбек, Марк Кан және Сергей Гапонов бірге жасап шыққан. Жоба авторларының айтуынша, электронды креслоарбаны жасауға мүгедектігі бар достарына көмек көрсету ниеті себеп болған. - Біздің ерекше қажеттілігі бар досымыз бар. Мектепте лифт пен пандустар болғанымен, оның сыртына шыққанда қажетті инфрақұрылымның болмауынан досымызға қиындықтар туындайды. Сондықтан оған ыңғайлы болатын электронды креслоарба жасауды ұйғардық, - деді Тоқтар Күмісбек. Фото: Досбол Атажан / Kazinform. Арбаны құрастыру барысында жас өнертапқыштардың екеуі инженер, біреуі программист ретінде міндет атқарған. Олар креслоарбаны жазғы демалыс кезінде, яғни 3 айда құрастырған. Айтуларынша, барлық қажетті құралы-жабдық пен материалдарды өз қаражаттарына алған. - Электронды арбамыз баспалдақ пен қалалық кедергілерді өзі еңсере алады. Мотор-редуктордың арқасында жұмыс істейді. Сондай-ақ, арбаның биіктігін көтеріп, түсіруге болады. Бұл функция арба баспалдақтан түскен кезде көмектеседі, - деді Тоқтар Күмісбек. Өнертапқыштар қазіргі нәтижемен тоқтап қалмай, жобаны одан әрі дамытуды жоспарлап отыр. Еске салайық, бұған дейін қазақстандық оқушылар робототехникадан үш дүркін әлем чемпионы атанғанын жазғанбыз
